open-index/open-wikipedia-markdown huggingface dataset:
Tervalammen kartano

**Tervalammen kartano** on Vihdin Tervalammella lähellä Nuuksion kansallispuistoa sijaitseva kartano, jossa toimi pitkään Helsingin kaupungin omistama työlaitos ja myöhemmin päihdehuollon kuntoutuskeskus.

Tervalammen kartano syntyi 1641 kun Ruotsin kuningatar Kristiina läänitti Tervalammen kylän tilat Georg Johan Knorringille tämän sota-ansioiden vuoksi. Knorringien suku omisti kartanon vuoteen 1770 saakka ja 1800-luvulla kartano oli Lindholmin kauppiassuvun omistuksessa vuosina 1808-1877. Kartanon nykyinen empiretyylinen yksikerroksinen päärakennus valmistui Lindholmin suvun aikana vuonna 1830, suunnittelijana lienee ollut arkkitehti Carl Ludvig Engel. Myöhemmin vuosina 1916-1936 kartanon omisti joukko osakeyhtiöitä.

Helsingin kaupunki osti Tervalammen kartanon Oy Maalta vuonna 1936 ja kartanoon perustettiin kaupungin omistama Vihdin työlaitos, joka toimi vuoteen 1981 saakka. Sen jälkeen kartanossa toimi päihdehuollon kuntoutuskeskus vuoteen 2019 saakka. Kartanon maille rakennettiin osastorakennukset, joissa sijaitsi naistenosasto Kaisla. Kartanon kasvihuoneissa  kasvatettiin päihdehuoltoyksikön aikana Tervalammen luomukurkkua. Vuonna 2016 Tervalammella oli 63 päihdekuntoutuspaikkaa täysi-ikäisille päihdekuntoutujille. Keskuksen toiminta siirrettiin sitten 2019 Auroran sairaala-alueelle Helsinkiin. Marraskuussa 2020 kartanon osti Karkkilassa asuva maanviljelijä Niko Ahlqvist. Ahlqvist on Suomen suurin peltoviljelijä, hän viljelee noin 1&nbsp;500 peltohehtaaria Länsi-Uudellamaalla muun muassa Vihdin Ojakkalassa, Karkkilassa ja Lohjalla. Myyntihetkellä Tervalammin kartanon pinta-ala oli 300 hehtaaria. Kartanon rakennuksissa oli vuonna 2020 13 vuokralaista. Osa kartanon rakennuksista kuten Tervalammen järven rannalla sijaitseva hirsinen saunarakennus sekä Pehtoorintalo ja Renkitupa on myyty. 

Keväällä 2022 kartano toimi hätämajoituspaikkana Ukrainan pakolaisille.

## Lähteet
Siemenpuuhakkuu

**Siemenpuuhakkuu** on tapa toteuttaa päätehakkuu, jossa metsään jätetään 50–150 puuta hehtaarille siemenpuiksi, minkä myötä uudistettava metsäala uudistuu luontaisesti. Siemenpuiksi jätetään puita, jotka ovat hyväkuntoisia ja terveitä. Siemenpuuhakkuu sopii alueille, missä maaperä on karkeaa tai keskikarkeaa ainesta ja metsätyyppi on kuiva tai kuivahko kangasmetsä. Kun siemenpuuhakkuu suunnitellaan hyvin, se on edullinen metsänuudistamistapa, jossa säästetään kustannuksia. Siemenpuiden avulla tapahtuvan metsän uudistamisen onnistuminen riippuu lämpösummasta, maaston korkeudesta merenpinnasta ja siemenvuosista. Lämpösumman vähetessä ja korkeuden merenpinnasta kasvaessa onnistumisen mahdollisuudet pienenevät. Siemenpuuhakkuu sopii paremmin mäntymetsään ja toinen väljennyshakkuuseen kuuluva päätehakkuutapa, suojuspuuhakkuu sopii paremmin kuusimetsään. Väljennyshakkuutavat sopivat silloin, kun uudistettava metsäalue ei ole altis liialliselle heinittymiselle tai vesakoitumiselle. Jos väljennyshakkuu ei sovi uudistettavalle metsäalelle, metsään sopiva päätehakkuutapa on avohakkuu. Uudistettava metsäalue kannattaa rajata, jotta myöhemmät metsänhoitotoimenpiteet on helppo tehdä. Uudistettavaa metsää voidaan valmistaa 10–15 vuotta aikaisemmin siemenpuuhakkuuseen harvennushakkuilla. Joskus metsäalue on vaikeasti uudistettava ja silloin siemenpuuhakkuu voidaan tehdä kahdessa vaiheessa siten, että ensimmäisessä vaiheessa siemenpuita jätetään 80–150 hehtaarille ja myöhemmin ne karsitaan, niin että siemenpuita jää 20–50 hehtaarille. Kun taimikko on kasvanut tarpeeksi pitkäksi, siemenpuut hakataan ylispuuhakkuuna.

## Lähteet
Luka Marttila

**Luka Marttila** (s. 30. kesäkuuta 2003) on suomalainen lentopalloilija Hänet valittiin vuoden lentopalloilijaksi vuonna 2025 urheilutoimittajien äänestämänä. Marttila aloitti kauden 2025-2026 Vero Volley Monzan riveissä Italian lentopalloliigassa, mutta siirtyi turkkilaiseen Fenerbahceen heti alkuvuodesta 2026. Marttila ehti pelata Monzassa aina vuodesta 2022 lähtien, joskin kaudella 2023-2024 suomalainen pelasi lainasopimuksella ranskalaisessa Montpellierissä.

## Ura
Marttila debytoi miesten lentopallon Mestaruusliigassa kaudella 2021-22 ja valittiin sen päätteeksi Lentopallo.info-sivuston arvioimana kauden nuoreksi pelaajaksi. Marttila valittiin myös Mestaruusliigan toimesta kauden läpimurtopelaajaksi ja Lentopalloliiton valitsemana kauden poikajunioriksi. Runkosarjassa Marttila teki 398 pistettä ja sijoittui liigan pistepörssissä kymmenenneksi. Pudotuspeleissä hän teki kuudenneksi eniten pisteitä. 

Onnistunut debyyttikausi nosti Marttilan Suomen miesten lentopallomaajoukkueeseen, mutta vielä kesän ja syksyn 2022 A-maaotteluissa vastuu jäi vähäiseksi. Kuitenkin jo seuraavana vuonna EM-lopputurnauksessa Marttila oli viidessä alkulohko-ottelussa Suomen paras pelaaja niin pisteissä, hyökkäyksissä kuin aloitussyötön vastaanotossa ja Lentopallo.info-verkkosivun toteuttamassa kyselyssä hänet valittiin suomalaisista kisojen parhaimmaksi pelaajaksi. Annetuista äänistä Marttila sai 63,8 prosenttia.

Marttila siirtyi syksyllä 2022 Italian lentopalloliigaan Vero Volley Monzan kiinnitettyä hänet aivan kauden kynnyksellä. Vastuu ensimmäisenä vuonna jäi vähäiseksi, ja kaudeksi 2023-2024 Monza lainasi Marttilan Montpellieriin Ranskaan, missä suomalainen sai runsaasti peliaikaa ja esiintyi edukseen. Ranskan Cupissa Montpellier ylsi hopealle. 

Marttila palasi takaisin Italiaan kaudeksi 2024-2025 ja sai nyt aivan eri tavalla vastuuta Monzassa kuin edellisellä kerralla. Marttila aloitti kauden 2025-2026 niin ikään Monzassa, mutta alkuvuodesta 2026 uutisoitiin hänen siirrostaan Turkkiin, missä 22-vuotiaasta Marttilasta tuli ensimmäinen suomalainen, joka on edustanut istanbulilaista Fenerbahcea. Tammikuussa 2026 Marttilan kerrottiin tulleen urheilutoimittajien valitsemana vuoden 2025 lentopalloilijaksi.

Myös Luka Marttilan nuorempi veli Nooa on lentopalloilija. Heistä kumpikin on esiintynyt miesten A-maajoukkueessa, ja veljekset olivat osa maajoukkuetta, joka voitti historiallisesti eurooppalaisten maajoukkueiden välisen Kultaisen liigan kesällä 2025. Luka Marttila oli Suomen paras pisteiden tekijä ja syöttäjä. Kultaisen liigan pistepörssissä Marttila oli 4. ja ässätilastossa 2.

## Seurat

* 2018-2021 Kuortane
* 2021-2022 Hurrikaani Loimaa
* 2022-2023 Monza
* 2023-2024 Montpellier
* 2024-2025 Monza
* 2026- Fenerbahce

## Lähteet
Stimorol

**Stimorol** on alun perin tanskalainen vuonna 1956 markkinoille tuotu purukumimerkki. Sitä valmistetaan kymmeninä maku- ja pakkausvaihtoehtoina eri puolille maailmaa. Alun perin Stimorol sisälsi sokeria, kunnes vuonna 1979 lanseerattiin sokeriton vaihtoehto. Pohjoismaissa myydyn sokerittoman Stimorol Originalin makeutusaineita ovat nykyisin sorbitoli, isomalti, maltitoli ja maltitolisiirappi, aspartaami ja asesulfaami K.

Vuonna 1915 perustettu Dandy-yhtiö, aiemmin nimillä Vejle Caramel- og Tabletfabrik ja Dansk Tyggegummi Fabrik, toi Stimorol-purukumin markkinoille vuonna 1956. Sitä markkinoitiin aluksi vain Pohjoismaissa, myös Suomessa. 

Heti Neuvostoliiton romahduksen jälkeen Stimorol laajentui onnistuneesti Venäjän vapautuneille markkinoille ja saavutti siellä oman arvionsa mukaan pian noin 50 prosentin markkinaosuuden, kakkosena Wrigley’s. Venäjästä tuli näin Stimorolin suurin markkina-alue. Dandy-yritys pyrki siirtämään tuotantoaan Venäjälle, mutta törmäsi 1990-luvun puolivälissä venäläisviranomaisten mielivaltaisiin muutoksiin, kuten raaka-aineiden tuontitullien korotuksiin.. Stimorol sponsoroi ainakin alkuvuosina Venäjän jääkiekkomaajoukkuetta, ja Venäjän jalkapalloliigan nimenä on ollut Stimorol-liiga. Muita sponsorointikohteita 1990-luvulla olivat television säätiedotukset ja Moskovan yliopiston opiskelijatilaisuudet.

Stimorolia markkinoi vuosituhannen vaihteessa yhdysvaltalainen elintarvikejätti Kraft Foods ja sitten siitä vuonna 2012 eriytetty Mondelez International-elintarvikeyhtiö, joka piti sitä Trident-purukumin rinnakkaisbrändinä Euroopan markkinoilla. Vuonna 2022 Stimorol siirtyi muiden Mondelezin purukumimerkkien mukana uudelle omistajalle, alankomaalaiselle Perfetti Van Melle -yhtiölle.

Suomessa Stimorol oli vuonna 1977 neljänneksi myydyin purukumimerkki. Kymmenen merkin kärjessä oli sen lisäksi seitsemän kotimaista Jenkki-purukumia sekä PK ja Sor-Bits. Tuohon aikaan Stimorol sponsoroi Suomessa junioritennistä.

Stimorolia edusti Suomessa pitkään vuonna 1979 perustettu Alfmix Oy, joka toimi 1980- ja 1990-luvulla Helsingin Ala-Malmin Ormuspellossa.

## Lähteet
*
### Viitteet
Chiara Aurelia

**Chiara Aurelia de Braconier d’Alphen** (s. 13. syyskuuta 2002 Taos, New Mexico) on yhdysvaltalainen näyttelijä. Hänet tunnetaan rooleistaan Rose Lordina *[[Tell Me Your Secrets]]* -elokuvassa ja Jeanette Turnerina elokuvassa *[[Cruel Summer]]*.

## Elämäkerta
Aurelia syntyi Taosissa, New Mexicossa ja varttui Albuquerquessa. Hän aloitti näyttelemisen koulutuotannoissa ja paikallisissa draamatunneilla ollessaan viisivuotias. 11-vuotiaasta lähtien hän jakoi aikansa Albuquerquen ja Los Angelesin välillä urallaan. Hän opiskeli Lee Strasbergin teatteri- ja elokuvainstituutissa.

## Filmografia
* 2014 : *[[C.S.I.]]* (*CSI: Crime Scene Investigation*) : Karen Bishop 
* 2014 : *[[Valehtelevat viettelijät]]* (*Pretty Little Liars*) : Addison
* 2015 : *[[Agent Carter]]* : Eva
* 2015 : *[[Nicky, Ricky, Dicky & Dawn]]* : Denise
* 2015 : *[[Foreseeable]]* : Zoey Williams
* 2015 : *[[We Are Your Friends]]* : Kayli
* 2015 : *[[Big Sky]]* : Grace
* 2016 : *[[Recovery Road]]* : 12 Year Old Ellie
* 2016 : *[[Secret Summer]]* : Hailey
* 2017 : *[[Julma leikki (elokuva)|Julma leikki]]* (*Gerald's Game*) : young Jessie
* 2018 : *[[The Brave]]* : Verina Curtis
* 2018 : *[[Back Roads]]* : Misty Altmyer
* 2021 : *[[Tell Me Your Secrets]]* : Rose Lord
* 2021 : *[[Cruel Summer]]* : Jeanette Turner
* 2021 : *[[Fear Street Part Two: 1978]]* : Sheila
* 2022 : *[[Luckiest Girl Alive]]* : young Tiffani "Ani" Fanelli

## Lähteet

## Aiheesta muualla
* 
*
Tumatäplä

**Tumatäplä** on tumalimassa sijaitseva alue, jossa sijaitsee heteronukleaarisen RNA:n silmukoimiseen osallistuvia proteiineja. Yhdessä tumassa niitä on noin 25–50 kappaletta, ja niiden koko ja muoto vaihtelee. Suurimmat tumatäplät ovat halkaisijaltaan 0,8–1,8 µm välillä. Tumatäplät vaihtavat jatkuvasti rakenneosia tumaliman ja muiden tuman rakenteiden kanssa.

Tumatäplät sijaitsevat tavallisesti aktiivisten transkriptioalueiden lähettyvillä, ja on havaittu, että voimakkaasti ilmentyvät geenit hakeutuvat mielellään täplien lähettyville. Tumatäplien alueella ei kuitenkaan ilmeisesti ole kuin korkeintaan joitain geenejä.

Juuri ennen mitoosia tumatäplät liukenevat tumalimaan. Solun jo jakauduttua niiden sisältö kuljetetaan takaisin tumaan, jonka jälkeen tumatäplät muodostuvat uudelleen.

## Lähteet
Viuhkapyrstömuura

**Viuhkapyrstömuura** (*Microrhopias quixensis*) on puumuuriin kuuluva lintulaji. Lajia tavataan Keski- ja Etelä-Amerikassa.

## Koko ja ulkonäkö

Viuhkapyrstömuura kasvaa 11&ndash;12 cm pitkäksi. Sukupuolet eroavat toisistaan ulkonäöltään. Viuhkapyrstömuurakoiras on kauttaaltaan musta. Siivissä on valkoinen juova ja valkoisia täpliä. Naaraslinnun pää, selkä ja siivet ovat tummanharmaat. Siipien kuviointi on sama kuin koiraalla. Rinta ja vatsa ovat punaruskeat. Alalajista riippuen naaraalla on mustaa kurkussa, rinnassa tai vatsassa. Viuhkapyrstömuuran pyrstö on pitkä ja valkokärkinen, ja lintu pitää sitä usein viuhkamaisesti levitettynä.

## Levinneisyys ja elintavat
Viuhkapyrstömuuran levinneisyyalue on kaksiosainen. Sitä tavataan Meksikon eteläosista läntiseen Peruun. Andien itäpuolella lajia tavataan Kolumbiasta Perun ja Brasilian kautta Guyanaan. Viuhkapyrstömuuran elinympäristöä ovat kosteat metsät, joissa se liikkuu usein pareittain. Laji voi liittyä lisäksi sekaparviin. Viuhkapyrstömuura rakentaa puuhun kuppimaisen lehtipesän, ja naaras munii kaksi valkoista ruskeapilkullista munaa.

## Lähteet
Cornelius Krieghoff

**Cornelius Krieghoff** (19. kesäkuuta 1815 Amsterdam, Alankomaat – 8. maaliskuuta 1872 Chicago, Illinois, Yhdysvallat) oli hollantilais-kanadalainen taidemaalari. Hän maalasi erityisesti Kanada-aiheisia maalauksia. Teokset käsittelevät varsinkin alkuperäiskansojen tapoja ja perinteitä sekä Kanadan maisemia. 

Krieghoff muutti vuonna 1837 New Yorkiin, jossa hän tapasi tulevan vaimonsa Émilie Gauthierin. He muuttivat vuonna 1840 Montrealiin, jossa Krieghoff aloitti uransa taiteilijana. Hän teki 1840-luvulla teoksia, jotka käsittelevät ihmisiä ja heidän toimintaansa. Krieghoff muutti 1853 perheensä kanssa Quebeciin, missä hän maalasi muun muuassa kaupunkinäkymiä. Hän asui Euroopassa 1863–1870, jolloin hänen työnsä saavuttivat laajalti myyntiä ja suosiota. Krieghoff muutti vuonna 1872 Chicagoon, jossa hän kuoli myöhemmin samana vuonna. 

## Lähteet
Dream Chaser

**Dream Chaser** on yhdysvaltalainen sukkulatyyppinen, nostavalla rungolla varustettu uudelleenkäytettävä avaruuslentokone, jota kehittää Sierra Space. Kaksi mallia on suunnitteilla: rahtiversio **Dream Chaser Cargo System** ja sen jälkeen kehitettävä **Dream Chaser Space System**, joka voisi kuljettaa seitsemän ihmistä matalalle Maan kiertoradalle.

Dream Chaserin on tarkoitus käyttää ainakin aluksi Vulcan-kantorakettia kiertoradalle pääsyyn, ja laskeutua maahan avaruussukkuloiden käyttämille kiitoradoille lentokoneen tavoin. Kiertoradalla se voisi toimittaa rahtia ja astronautteja Kansainväliselle avaruusasemalle ja myöhemmin esimerkiksi uusille kaupallisille avaruusasemille.

## Kehitys
Dream Chaseria on testattu 2010-luvulta alkaen. Se perustuu vanhemmista suunnitelmista Nasan kehittämään HL-20 -avaruuslentokoneeseen. Aiemmin laukaisuihin oli tarkoitus käyttää Atlas V -kantorakettia.

Alusta ei ole vielä laukaistu kertaakaan kantoraketilla (syyskuu 2023).

## Lähteet
Cocomelon

**Cocomelon** (tyyliteltynä **CoComelon**) on yhdysvaltalainen Jay Jeonin vuonna 2005 perustama lastenvideoita Youtubeen tuottava yritys. Kanavalla on maaliskuussa 2026 yli 200 miljoonaa tilaajaa ja yli 218 miljardia katselukertaa.

Cocomelon on nykyisin yksi maailman striimatuimmista lasten viihdeohjelmista. Sitä katsotaan vuosittain kymmeniä miljardeja minuutteja. Kanavan omistava yritys Moonbug Entertainment tuottaa 29 maailman suosituinta lastenohjelmaa internetissä. Yritys hyödyntää lastenohjelmiensa kehittämisessä Distractatron-nimistä välinettä, joka on arkisia videoita toistava pieni televisioruutu. Ohjelmakehitykseen osallistuville lapsille näytetään suurelta ruudulta lastenohjelmaa samalla, kun pienellä ruudulla pyörii esimerkiksi video kahvinkeittämisestä tai hiustenleikkuusta. Jos lapsen mielenkiinto herpaantuu ja hän kääntyy kesken lastenohjelman vilkaisemaan arkista videota, kehitystiimi huomioi milloin lapsi menetti kiinnostuksensa ohjelmaan. Yrityksen data- ja analytiikkaosaajat seuraavat myös YouTuben katsojalukuja tutkiakseen menestyvimpiä videoita ja muokkaavat tulevien videoiden yksityiskohtia sen mukaisesti.

Ohjelman kirkkaat värit, toistuva musiikki, yksinkertaiset muodot, ilmeikkäät hahmot ja nopeatempoisuus ovat lapsille koukuttavia. Lastenkirjailija Frank Cottrell-Boyce on verrannut sitä huumausaineeseen ja ehdottanut Cocomelonin uudelleen nimeämistä *Cocaine meloniksi*. Ohjelman kohtaukset kestävät keskimäärin yhdestä kahteen sekuntiin, minkä on arvosteltu vaikuttavan lasten keskittymiskykyyn. 

Cocomelonia on pystynyt katsomaan Netflixistä vuodesta 2020. Samana vuonna se nousi palvelun katsotuimmaksi ohjelmaksi. 

## Lähteet
La Nouaille

**La Nouaille** (oksitaaniksi: *La Noalha*) on kunta keskisessä Ranskassa Creusen departementissa Uuden-Akvitanian alueella. Se sijaitsee noin 18 kilometriä Aubussonin kaupungista lounaaseen.

Romaaninen Pyhän Pietarin ja Pyhän Paavalin kirkko on rakennettu 1100-luvulla. Kirkon kappeli on peräisin 1300-luvulta. 

## Lähteet

## Aiheesta muualla
William R. Copeland

**William Randolph Copeland**, nimi vuoteen 1955 *Veikko Vilhelmi Kopra* (4. kesäkuuta 1936 Kannus – 13. joulukuuta 2023 Helsinki) oli amerikansuomalainen historian tutkija.

Copeland muutti Suomesta Yhdysvaltoihin vuonna 1949 ja hän muutti nimensä samalla kun hänestä tuli Yhdysvaltain kansalainen vuonna 1955. Copeland opiskeli Marylandin yliopistossa, Georgetownin yliopistossa ja Helsingin yliopistossa, jossa hän väitteli tohtoriksi poliittisen historian alueelta. Copeland toimi ASLA/Fulbright-komission johtajana ja myöhemmin hän opetti Venäjän ja Kiinan historiaa. Copeland oli dosenttina Helsingin ja Joensuun yliopistoissa.

## Julkaisuja
* *The uneasy alliance: collaboration between the Finnish opposition and the Russian underground 1899-1904*, Helsingin yliopiston väitöskirja. Suomalainen tiedeakatemia, Helsinki 1973
* *[[Oskar Huttunen]]: menestynyt mies - kauppaneuvos Karttulasta*.  Weilin + Göös, Espoo 1980
* *Globaalit muutokset - uhka vai mahdollisuus?* kasettiäänikirjassa *Sielunmaisemia*. Helsingin yliopisto, Lahden tutkimus- ja koulutuskeskus, Helsinki 1994
* *Mao Zedong* kasettiäänikirjassa *1900-luvun vaikuttajia*; toim. Margit Koskinen.  	Oppimateriaaleja / Helsingin yliopiston tutkimus- ja koulutuskeskus Palmenia 116. Palmenia-kustannus, Helsinki 2002

## Toimitustöitä
* *Symposium on the Arctic Ocean of Northern Europe in International Politics until 2000*; Organized by the Finnish Pugwash Group in Helsinki, Finland, May 5-7, 1977; ed. by Jorma K. Miettinen, I. Susiluoto and W. Copeland ; publ. by the Finnish Pugwash Committee. Helsingin yliopisto. Radiokemian laitos, Helsinki 1978
* *Finnish-American academic and professional exchanges: analyses and reminiscences*; ed. by William Copeland and others ; translated by Eugene Holman ; pictorial texts by Juhani Pallasmaa. Foundation for Research in Higher Education and Science Policy, Helsinki 1983

## Käännökset
* Martti Häikiö : *A brief history of modern Finland*. University of Helsinki, Lahti Research and Training Centre, Lahti 1992
* Mari Halli : *A brief history of modern Finland: study guide*. University of Helsinki, Lahti Research and Training Centre, Lahti 1993

## Lähteet
Vesivehmaan koulu

**Vesivehmaan koulu** on kyläkoulu Vesivehmaan kylässä Asikkalassa  Koulu on alakoulu ja se sisältää vuosiluokat 1-6. Koulun vs. rehtorina toimii Ulla Karllson. Koulua laajennettiin vuonna 2023.

## Lähteet
Ikämiessuojeluskunnan säätiö

**Ikämiessuojeluskunnan Säätiö** on suomalainen maanpuolustuskoulutusta tukeva säätiö, jonka kotipaikka on Helsinki. Säätiön tarkoituksena on maanpuolustushengen edistäminen. Syksyllä 1944 lakkautetulta helsinkiläiseltä suojeluskunnalta siirtyneen varallisuuden turvin Ikämiessuojeluskunnan Säätiö tukee vapaaehtoista maanpuolustuskoulutusta sekä sodista kärsimään joutuneita suomalaisia. Säätiö myös vaalii vuosina 1919–1944 toimineen Ikämiessuojeluskunnan perinteitä.

## Ikämiessuojeluskunta

Ikämiessuojeluskunta perustettiin vuonna 1919. Sen taustalla oli helsinkiläinen Oldboys Clubben, jonka joukko keski-ikäisiä urheilun harrastajia oli perustanut pari vuotta aiemmin. Tämä oli kiinteässä yhteydessä suojeluskuntaan, jonka nimi oli Oldboys Regementet. Osa jäsenistöstä ei hyväksynyt ruotsia harjoitusten komentokieleksi, joten he perustivat oman jalkaväkisuojeluskunnan. Nimeksi annettiin Ikämiespataljoona. Jäsenmäärä kasvoi nopeasti; 1930-luvun alussa siitä tuli Helsingin suojeluskuntapiirin suurin suojeluskunta.

Ikämiessuojeluskunnan jäsenet osallistuivat Kannaksen linnoitustöihin kesällä 1939. Talvisodassa osa taisteli Kannaksella JR 11:n (Ässärykmentin) riveissä, osa toimi Helsingissä ilmapuolustus- ja muissa vartiotehtävissä. Jatkosodan liikekannallepanossa ikämiessuojeluskuntalaiset lähtivät rintamalle Vallilan Rykmentin mukana; osa jäi kotikaupungin ilmasuojelutehtäviin.

## Säätiön synty

Suojeluskuntajärjestö lakkautettiin syksyllä 1944, jolloin suojeluskunnat siirsivät varansa yhdistyksille ja säätiöille. Ikämiessuojeluskunnan omaisuus, joka koostui arvopapereista ja Herttoniemessä sijainneesta Ikämiesten Majasta, siirtyi marraskuussa 1944 Ikämiesten Säätiölle, joka aloitti ensin ikämiesten ja ässärykmenttiläisten avustamisen. Myöhemmin avustettavien piiri laajeni, ja vuonna 2005 nimi muutettiin Ikämiessuojeluskunnan Säätiöksi.

## Toiminnan painopisteet

Ikämiessuojeluskunnan Säätiön tukitoiminnan kohteina ovat sotien jälkeen olleet sotasokeat ja heidän leskensä. Tämä ryhmä on nyt jo suurelta osin poissa, joten uudeksi avustettavien ryhmäksi on valittu suomalaiset kriisinhallintaveteraanit.

Maanpuolustustyön tukemisessa on 2020-luvulla korostunut kyberturvallisuudesta huolehtiminen. Kyberuhkat ovat nousseet perinteisten sotilaallisten uhkakuvien rinnalle, jopa niiden ylikin, ja kybermaailmassa kansalainen joutuu vastaamaan omasta turvallisuudestaan. Erityisesti nuorison tietoturvataitojen kehittämiseksi säätiö rahoitti kevättalvella 2021 julkistetun Everyday-tietoturvapelin. 

## Lähteet
* 
* 

## Viitteet
Emmett Till Unsolved Civil Rights Crime Act

**Emmett Till Unsolved Civil Rights Crime Act** on vuonna 2008 voimaan tullut Yhdysvaltain laki, joka mahdollistaa ennen vuotta 1970 tapahtuneiden puutteellisesti selvitettyjen kansalaisoikeusrikosten ottamisen uudelleen tutkittaviksi. Laki takaa vuosittain 13 miljoonaa dollaria oikeusministeriölle, FBI:lle sekä osavaltio- ja paikallistason viranomaisille ennen vuotta 1970 tehtyjen murhien selvittämiseen. Laki on saanut nimensä 14-vuotiaan afroamerikkalaisen Emmett Tillin vuonna 1955 tapahtuneen lynkkauksen ja sen jälkiseurausten mukaan.  

## Lähteet

*https://www.pbs.org/wgbh/americanexperience/features/emmett-impact-emmett-tills-murder/
*https://naacp.org/resources/emmett-till-unsolved-civil-rights-crime-act
*https://time.com/4068183/emmett-till-act-history/
*https://www.nytimes.com/2015/02/10/us/history-of-lynchings-in-the-south-documents-nearly-4000-names.html?_r=0
*https://www.govtrack.us/congress/votes/110-2007/h512
*https://www.biography.com/crime/emmett-till
Väinö Salminen (kemisti)

**Väinö Iisakki Salminen**, sukunimi vuoteen 1906 *Sundqvist* (15. syyskuuta 1888 Leppävirta – 19. tammikuuta 1968 Helsinki) oli suomalainen kemisti ja OTK:n keskuslaboratorion johtaja.

Salmisen vanhemmat olivat konemestari Isak Wilhelm Sundqvist ja Maria Kristina Ikonen. Hän pääsi ylioppilaaksi 1908 ja valmistui filosofian kandidaatiksi 1913. Salminen teki opinto- ja kokousmatkoja Keski-Eurooppaan ja Skandinavian maihin.

Salminen oli kemistinä SOK:n laboratoriossa 1917–1923 ja OTK:n laboratoriossa 1923–1927. OTK:n keskuslaboratorion johtajana Salminen oli vuodesta 1927 alkaen.

Salminen oli Suomalaisten Kemistien Seuran puheenjohtaja 1936–1937, Elintarviketutkijain seuran hallituksen jäsen vuodesta 1948  sekä Nordisk metodikkommitté för livsmedelin Suomen jaoston sihteeri 1947–1949 ja puheenjohtaja vuodesta 1950 alkaen. Hänelle myönnettiin Suomalaisten Kemistien Seuran Gadd-mitali vuonna 1962.

Salminen oli tavarakemian tuntija, ja hän oli alan asiantuntijana *[[Tietosanakirja (1909)|Tietosanakirja]]a* ja *Tavarasanakirjaa* laadittaessa. Hän kirjoitti myös aikakaus- ja sanomalehtiin ja oli mukana toimihenkilönä eräissä tieteellisissä ja teknillisissä seuroissa. 

## Lähteet
Radeh’iv

**Radeh’iv** () on kaupunki Ukrainan Lvivin alueen Tšervonohradin piirissä. Radeh’iv sijaitsee linnuntietä 65 kilometriä aluekeskus Lvivistä koilliseen. Kaupungissa on rautatieasema. Ukrainan tilastokeskus arvioi kaupungin väkiluvuksi 9&nbsp;680 (2022). Vuonna 1990 siellä oli noin 8&nbsp;800 asukasta. 

Tammikuun keskilämpötila on −4,4 ja heinäkuun +18,2 celsiusastetta. Keskimääräinen vuosisademäärä on 620 millimetriä.

Paikkakunnan ensimmäinen kirjallinen maininta on vuodelta 1493 Puolan kuningaskunnan alaisuudesta. Magdeburgin kaupunginoikeudet paikkakunta sai vuonna 1752. Puolan ensimmäisen jaon seurauksena (1772) kaupunki liitettiin Itävaltaan. Ensimmäisen maailmansodan jälkeen se oli osa Puolaa (1919–1939); toisen maailmansodan jälkeen, ennen Ukrainan itsenäistymistä (1991), osa Ukrainan sosialistista neuvostotasavaltaa (1939-1991).

Radeh’iv on Ukrainan kesän 2020 aluehallintouudistuksen jälkeen kuulunut Tšervonohradin piiriin; sitä ennen se oli vuodesta 1940 Radeh’ivin piirin hallintokeskus.

Kaupungissa valmistetaan muun muassa rakennustarvikkeita, siellä on meijeri ja panimo.


Stara Cerkiew.jpg|Pyhän Nikolaosin kirkko (vanha)
Radekhiv3.JPG|Pyhän Nikolaosin kirkko (uusi).

## Lähteet

## Aiheesta muualla
Syke (15. tuotantokausi)

Suomalaisen sairaalan traumaosastolle sijoittuvan **''[[Syke (televisiosarja)|Syke]]''-draamasarjan viidennentoista tuotantokauden** julkaiseminen alkoi Nelonen Median maksullisessa suoratoistopalvelussa Ruutu+:ssa 31. elokuuta 2023.

Kaudella sarjassa nähtiin siinä aiemmin esiintyneet Hannele Lauri, Sara Melleri ja Helena Rängman.

## Rooleissa

### Keskeisissä rooleissa

### Sivurooleissa

### Vierailevissa rooleissa

## Jaksot

## Keskeiset tekijät
* Ohjaajat: Annika Grof ja Juha Lankinen
* Pääkäsikirjoittaja: Anne Prokofjeff
* Käsikirjoittajat: Hannamaija Matila, Maarit Koskinen, Melina Voipio, Nina Linnovaara, Antti Okkonen ja Ville Muhonen
* Stooritiimi: Maarit Koskinen, Melina Voipio, Nina Linnovaara, Antti Okkonen, Sanna Reinumägi ja Ville Muhonen
* Kuvaajat: Anssi Leino ja Ilari Suhonen
* Lavastaja: Inka Uusitalo-Matilainen
* Leikkaajat: Dan Peled ja Teemu Pöllänen
* Pukusuunnittelija: Elisa Avikainen
* Äänisuunnittelija: Tuukka Nikkilä
* Tuottaja: Lotta Westerberg
* Vastaavat tuottajat: Olli Haikka, Marko Talli, Riku Riihilahti ja Tea Panula (Nelonen Media)

## Lähteet

## Aiheesta muualla
* ''Syke'' Ruutu-palvelussa
Unkarin ansioritarikunta

**Unkarin ansioritarikunta** () on vuonna 1991 perustettu unkarilainen ritarikunta. Unkarissa tehtiin ritarikuntia koskeva lakiuudistus vuonna 2011. Mitalia myönnetään, yhdessä Unkarin ansioristin kanssa, tunnustuksena poikkeuksellisista ansioista kulttuurin, tieteen, taiteen tai sotilastoiminnan alalla sekä palveluksesta yhteiskunnallisen arvon lisäämiseksi. Unkarin presidentti toimii ritarikunnan suurmestarina ja vastaa uusista nimityksistä.

Ritarikunnassa on kaksi divisioonaa, toinen sotilaille, toinen siviileille, ja molemmissa on viisi luokkaa:

## Lähteet
Rolf Stranger

**Rolf Stranger** (15. tammikuuta 1891 Kristiania – 18. kesäkuuta 1990 Oslo) oli norjalainen yritysjohtaja ja Høyren poliitikko. Hän istui suurkäräjillä vuosina 1945–1953 ja toimi Oslon pormestarina 1956–1959 sekä 1962–1963.

## Lähteet

## Aiheesta muualla
Anatoli Petrytskyi

**Anatoli Halaktionovytš Petrytskyi** (; 31. tammikuuta 1895 Kiova – 6. maaliskuuta 1964 Kiova, Ukrainan SNT) oli ukrainalainen taidemaalari ja teatterilavastaja. Hän opiskeli Kiovan taidekoulussa 1912–1917 ja Moskovassa teatterityöpajassa 1922–1924 mutta työskenteli lavastajana jo vuodesta 1916. Hän toimi eri teattereissa ja vuodet 1945–1959 (keskeytyksin) Kiovan ooppera- ja balettiteatterissa.

Petrytskyin nuoruudentöihin, etenkin maalauksiin vaikuttivat kubismi ja futurismi. Lavastajana hän noudatti teatterin perinteitä ja hyödynsi perinteisiä ukrainalaisia malleja ja koristeellisuutta. Vuodesta 1930 alkaen hän erikoistui pääasiassa ooppera- ja balettilavastuksiin. Häntä painostettiin noudattamaan sosialistisen realismin normeja, mutta hän säilytti kuitenkin kansallisen värimaailman. Petrytskyi sai mainetta muotokuvamaalarina, ja hän maalasi 1920-1930-luvulla yli 150 muotokuvaa Ukrainan johtavista kulttuurihenkilöistä, mutta neuvostoviranomaiset tuhosivat 1930-luvulla töistä suurimman osan. Lisäksi hän maalasi maisemia ja teki grafiikkaa. Hänen töistään julkaistiin albumeja Kiovassa 1968 ja 1991.

## Lähteet

## Aiheesta muualla
Pipervika

**Pipervika** on lahti Oslon edustalla Norjassa. Se on osa Oslonvuonoa. Pipervikan pohjukassa sijaitsee Oslon kaupungintalo. Itäisellä rannalla on Akershusin linna ja läntisellä Aker brygge. Nimi Pipervika juontuu huilunsoittajaa tarkoittavasta sanasta "pipere", sillä alueella asui aiemmin sotilasmuusikoita.
## Lähteet

## Aiheesta muualla
Disneyn Äärimmäisen hessumaista rullalautailua

**Disneyn Äärimmäisen hessumaista rullalautailua** on Krome Studiosin kehittämä videopeli, joka julkaistiin syyskuussa 2001 PC:lle. Pelaajat voivat pelata joko Hessuna, jonka ääninäyttelijänä on Bill Farmer, tai Maxinä, jonka äänenä on Jason Marsden. Pelaajat voivat rullalautailla neljän "maailman" läpi, joista kukin koostuu kolmesta tasosta.

Pelin ääniraidan suunnitteli säveltäjä Jack Wall vuoden 2001 alussa.

## Pelin kulku
Pelissä on useita eri tiloja. Pelaaja voi pelata Hessuna tai Maxinä. Siellä on myös opetusohjelmia, jotka osoittavat tempun suorittamisen. Pelatessasi opetusohjelmaa tai tasoja Hessu tai Max kommentoivat. Pelissä on neljä maailmaa; jokaisessa maailmassa on kolme tasoa tai paikkaa. Avain vaaditaan siirtyäksesi seuraavalle tasolle. Pelaaja voi valita rullalaudan ennen pelin aloittamista; jokaisella tasolla on kaksi tavoitetta tavoitteen suorittaminen palkitsee pelaajalle avaimen. Tietyistä tehdyistä temppuista palkitaan pisteillä. Jotkut tempuista ovat 50/50, nosegrind, unbelievable, kickflip jne.

## Äänirooleissa
Kultaisen sydämen ritarikunta

**Kultaisen sydämen ritarikunta** () on filippiiniläinen ritarikunta, joka perustettiin 21. kesäkuuta 1954. Ritarikuntaa uudistettiin vuonna 2003. Sitä myönnetään tunnustuksena ansioituneesta palveluksesta, moraalisen, taloudellisen tai sosiaalisen kehituksen rohkaisemisesta tai näiden tukemisesta rahallisesti tai materiaalisesti. Saajan ei tarvitse olla Filippiinien kansalainen. Maan presidentti päättää nimityksistä.

Kunniamerkkiä jaetaan kuudessa luokassa:

*  Suurristi ketjulla
*  Suurristi
*  Suurkomentaja
*  Komentaja
*  Upseeri
*  Jäsen

## Lähteet
Athiya Shetty

**Athiya Shetty** (; s. 5. marraskuuta 1992 Bombay, Maharashtra, Intia) on intialainen näyttelijä, joka työskentelee hindinkielisissä elokuvissa. Hän on näyttelijä Sunil Shettyn ja Mana Shettyn tytär. Hän on näytellyt naispääosaa elokuvissa *[[Hero (vuoden 2015 elokuva)|Hero]]* (2015), *[[Mubarakan]]* (2017) ja *[[Motichoor Chaknachoor]]* (2019).

## Filmografia

## Lähteet

## Aiheesta muualla
Jaakonsaari

**Jaakonsaari** on seuraavien suomalaisten henkilöiden sukunimi:

* Juho Jaakonsaari (1894–1986), jääkärikapteeni
* Kyösti Jaakonsaari, koripalloilija
* Liisa Jaakonsaari (o.s. *Ollakka*, s. 1945), poliitikko
* Mauri Jaakonsaari (s. 1942), koripalloilija
* Pasi Jaakonsaari (s. 1959), jalkapalloilija
* Tia-Maria Jaakonsaari (s. 1994), jalkapalloilija.
Luettelo Harri Nykäsen teoksista

Tämä on luettelo **[[Harri Nykänen|Harri Nykäsen]] teoksista**.

## Raid-sarja

* 
* 
* 
* 
* 
* 
* 
* 
* 
* 
* 
* 

## Ariel Kafka -sarja

* 
* 
* 
* 
* 
* 

## Johnny & Bantzo

* 
* 
* 
* 

## Muut teokset

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* *Arvokuljetusryöstäjä: Matti Sarenin mafiaelämä*. Elämäkerta. Docendo, 2019. 
* Käsikirjoituksia televisioon ja radioteatteriin vuodesta 1987 lähtien.
* Asiantuntijana keväällä 2013 Jim-televisiokanavalla esitetyssä Rekonstruktio-televisiosarjassa.
Shai Gilgeous-Alexander

**Shai Gilgeous-Alexander** (s. 12. heinäkuuta 1998 Toronto) on kanadalainen koripalloilija, joka pelaa NBA-seura Oklahoma City Thunderissa. Gilgeous-Alexander pelasi vuoden yliopistokoripalloa Kentucky Wildcatsissa  ja vuonna 2018 Charlotte Hornets varasi hänet 11:nneksi NBA:n  ennen kuin hänet kaupattiin samana iltana Los Angeles Clippersiin.

Tulokasvuonnaan Gilgeous-Alexander nimettiin NBA:n tulokasjoukkueeseen ennen kuin hänet kaupattiin Thunderiin heinäkuussa 2019. Ensimmäisenä vuotenaan Oklahoma Cityssä hän oli joukkueen johtava pelaaja ja auttoi heitä pääsemään pudotuspeleihin. Kahden seuraavan kauden loukkaantumisten jälkeen Gilgeous-Alexander äänestettiin un 2023, jolloin hän sijoittui NBA:n pistetilastossa neljänneksi tekemällä 31,4 pistettä ottelua kohden.

## Maajoukkueura
Kanadan koripallomaajoukkueessa Gilgeous-Alexander voitti pronssia vuoden 2023 koripallon MM-kisoissa ja nimettiin tähdistöjoukkueeseen kisojen jälkeen.

## Lähteet

## Aiheesta muualla
William Creighton

**William Creighton** (s. 20. marraskuuta 1997) on irlantilainen ralliautoilija. Hän ajaa WRC3- ja JWRC-sarjassa kartanlukijanaan Liam Regan. Vuonna 2023 Creighton voitti JWRC-sarjan mestaruuden johdettuaan sarjaa suuren osan kaudesta. Akropolis-rallissa hän keskeytti kilpailussa, josta oli tarjolla tuplapisteet, mutta keräsi riittävästi erikoiskoevoittoja ja niistä saatavia lisäpisteitä voittaakseen sarjan mestaruuden. Creighton on aiemmin ajanut Ison-Britannian lisenssillä ja on voittanut Ison-Britannian juniorisarjan mestaruuden vuonna 2021.

## Lähteet
GNU Fortran

**GNU Fortran** (**GFortran**) on Fortran-ohjelmointikielen toteutus GNU-projektin GCC-kääntäjässä (GNU Compiler Collection). GNU Fortran tukee täysin Fortran 95 -standardia ja tuen vanhemmalle f77-standardille.  Lisäksi mukana on Fortran 2003 ja Fortran 2008 standardien ominaisuuksia.

GNU Fortran on seuraaja aiemmalle g77-kääntäjälle, joka oli mukana GCC-kääntäjässä ennen versiota 4 (julkaistu vuonna 2005).

## Lähteet
Bóbr

[
{
  "type": "ExternalData",
  "service": "geoline",
  "ids": "Q148307",
  "properties": {
      "stroke": "#00BFFF",
      "stroke-width": 3, 
    "stroke-opacity": 1 }
}
]

**Bóbr** (, ) on Puolan lounaisosassa ja Tšekin pohjoisosassa virtaava Oderin sivujoki.

Bóbrin kokonaispituus on 279 kilometriä, josta pääosa (276 km) on Puolan puolella. Joki on Puolan kymmenenneksi pisin joki, ja sen kokonaisvaluma-alue on 5&nbsp;874 neliökilometriä. Joen keskivirtaama on 44,8 m3/s.

Vuonna 1911 julkaistussa *The Encyclopaedia Britannicassa* jokea kuvataan suomennettuna seuraavasti:

## Lähteet
Føresvik

**Føresvik** on Boknin kunnan hallinnollinen keskus Vestre Boknin saarella Rogalandin läänissä Norjassa. Se ei asukasluvultaan muodosta taajamaa. Føresvik sijaitsee Eurooppatie E39:n varrella ja sieltä on myös lauttayhteys Haugesundiin sekä Stavangeriin.

Bokn kyrkje.JPG|Boknin kirkko (H. D. F. Linstow, 1847)

## Lähteet
Marie Simonsen

**Marie Heiberg Simonsen** (s. 1. kesäkuuta 1962 Bodø) on norjalainen toimittaja. Hän aloitti uransa vuonna 1985 *[[Dagens Næringsliv]]* -lehdessä, ja oli sen Lontoon-kirjeenvaihtaja vuosina 1994–1997. Tämän jälkeen Simonsen siirtyi *[[Verdens Gang]]iin*, kunnes hänet vuonna 2003 nimettiin *[[Dagbladet]]in* politiikan toimituksen päälliköksi, joka hän oli vuoteen 2016. Nykyisin hän on politiikan kommentaattori samassa lehdessä. Simonsen on esiintynyt myös radiossa, muun muassa NRK:n pakinoitsijana, ja hän on osallistunut usein sukupuolten tasa-arvoa koskeviin keskusteluihin. Hän on opiskellut Oslon yliopistossa.
## Lähteet

## Aiheesta muualla
Lillebjørn Nilsen

**Lillebjørn Nilsen** (oik. **Bjørn Falk Nilsen**; 21. joulukuuta 1950 Oslo – 27. tammikuuta 2024) oli norjalainen laulaja-lauluntekijä. Hän aloitti uransa 1960-luvulla The Young Norwegians -duossa, mutta siirtyi pian soolouralle ja vaihtoi laulukielen englannista norjaan. Hänen esikoisalbuminsa oli *Tilbake* vuonna 1971, mutta todellinen läpimurto tuli kaksi vuotta myöhemmin *Portrett*-albumilla, jolloin hän myös voitti ensimmäisen Spellemannprisen-palkintonsa. Hänet tunnetaan myös Rudolf Nilsenin runojen sovittamisesta lauluiksi. Vuonna 2022 Lillebjørn Nilsenille myönnettiin Pyhän Olavin ritarikunnan 1. luokan ritarin arvo.

Musiikin tekemisen lisäksi Nilsen on kirjoittanut kitaransoiton oppikirjan, jota on myyty yli 200 000 kappaletta.

Nilsenin tytär on muusikko ja näyttelijä Siri Nilsen.

## Diskografia
* *Tilbake* (1971)
* *Portrett* (1973)
* *...og Fia hadde sko!* (1974)
* *Byen med det store hjertet* (1975)
* *Hei-fara!* (1976)
* *Oslo 3* (1979)
* *Original Nilsen* (1982)
* *Hilsen Nilsen* (1985)
* *Sanger* (1988)
* *Nære Nilsen* (1993)
## Lähteet
Ride

**Ride** voi tarkoittaa seuraavia:

* ride-symbaali, rumpusettiin kuuluva komppilautanen
* Ride, englantilainen rockyhtye
* *[[Ride (Loreenin albumi)|Ride]]*, Loreenin albumi vuodelta 2017
* ”Ride”, Twenty One Pilotsin kappale vuodelta 2015
* *[[Ride (videopeli)|Ride]]*, Milestonen moottoripyöräaiheinen ajopeli
* Ride, sukunimenä:
** Sally Ride (1951–2012), yhdysvaltalainen fyysikko ja astronautti
* Ride, taiteilijanimenä:
** MC Ride, oik. *Stefan Corbin Burnett*, yhdysvaltalainen rap-artisti ja taiteilija.
HMS Undine (N48)

**HMS Undine** (viirinumerot 48C, 48T ja N48) oli Britannian kuninkaallisen laivaston vuonna 1938 valmistunut U-luokan ensimmäisen hankintaryhmän sukellusvene toisessa maailmansodassa.

## Valmistus

Alus tilattiin 5. marraskuuta 1936 2. täydennysohjelmassa () Vickers Armstrongilta Barrow-in-Furnessista, missä köli laskettiin 19. helmikuuta 1937. Alus laskettiin vesille 5. lokakuuta 1937 ja otettiin palvelukseen 21. elokuuta 1938.

## Palvelus
Alus lähti 8. heinäkuuta 1938 5. sukellusvenelaivueeseen Morecambe Bayhin koeajoihin ja miehistönkoulutukseen päällikkönään luutnantti E. R. J. Oddie. 

Alus lähti 31. elokuuta 1939 Blythistä *HMS Ursulan* ja *HMS Unityn* kanssa partiomatkalle Pohjanmerelle ja Heligoland Bightiin, mikä muuttui 3. syyskuuta Britannian julistettua sodan Saksalle ensimmäiseksi sodan ajan partiomatkaksi. Alus palasi 13. syyskuuta Blythiin. Matkan päätyttyä aluksella havaittiin rakenteissa murtumia, minkä seurauksena se poistettiin palveluksesta. Se oli korjattavana noin kuukauden havaittujen vikojen vuoksi.

Alus oli 11. lokakuuta Blythin edustalla moottoreiden testauksessa. Se lähti 14. lokakuuta Rosythiin, jonne alus saapui vielä samana päivänä. Toiselle partiomatkalleen alus lähti 22. lokakuuta Rosythistä Tanskan länsirannikolle ja Heligoland Bightiin. Se palasi 7. marraskuuta Rosythiin, mistä alus siirtyi 20. marraskuuta Blythiin.

Kolmannelle partiomatkalleen alus lähti 23. marraskuuta Blythistä Norjan lounaisrannikolle, mistä se palasi 10. joulukuuta Blythiin. Alus siirrettiin 12. joulukuuta Blythissä telakalle, mistä se vapautui 23. joulukuuta.

Alus lähti 31. joulukuuta 1939 Blythistä neljännelle partiomatkalleen. Tähystäjä havaitsi 7. tammikuuta 1940 kaksi troolaria Helgolandista länsilounaaseen. Alukset osoittautuivat kolmeksi Saksan laivaston apumiinanraivaajaksi, *M-1201*, *M-1204* ja *M-1207*. Sukellusvene laukaisi yhden torpedon kohti ensimmäistä miinanraivaajaa, mutta se ohitti maalin noin 1-2 metriä peränpuolelta. Sukellusvene joutui sitten syvyyspommihyökkäykseen. Räjähdys tuhosi aluksen hydrofonin, mikä pajotti aluksen nousemaan periskooppisyvyyteen. Periskoopin havaittuaan miinanraivaajat pudottivat kolme syvyyspommia, jotka nostivat aluksen pintaan ja aiheuttivat vuodon. Päällikkö käski jättää aluksen, minkä jälkeen tuhoamispanokset asetettiin. Saksalaisalukset pelastivat miehistön merestä.

## Aluksen päälliköt
Aluksen päälliköinä olivat:
*Alan Spencer Jackson 17. heinäkuuta 1939 – 7. tammikuuta 1940

## Lähteet
*
*
*
*
*

### Viitteet
Vuori-Kalajan letto

**Vuori-Kalajan letto** on Rautalammin kunnassa sijaitseva Natura 2000-alue, johon kuuluu useita lähekkäin sijaitsevia soita. Alueen pinta-ala on 3 hehtaaria. Suoalueella on lettojen lisäksi rämeitä ja korpia ja paikoin eri suotyyppien välimuotoja. Sen lähellä on Vuori-Kalajan lampi, kuten myös toinen Natura 2000-alue, Konnevesi-Kalaja-Niinivuori. Suoalueen ympärillä on kallioisia rinteitä ja itäosassa alueen reunalla virtaa puro, jonka toinen pää on hetteinen.

Alueen kasvillisuus on paikoittain luhtakasvillisuutta ja suurin osa on räme- ja korpikasvillisuutta. Joissain paikoin on lettorämeitä, lettokorpia, korpirämeitä ja nevarämeitä. Joissakin paikoissa on myös rahkarämeitä ja isokokoisia varpuja kasvavia rämeitä. Suoalueen keskiosassa on lettoräme, joka on suoalueen ravinteikkain paikka. Alueen länsiosassa tuore kangasmetsä muuttuu lehtomaiseksi kankaaksi ja samalla kasvillisuus muuttuu mustikkatyypistä käenkaalimustikkatyyppiin. Alueen luonnonsuojelullisina tavoitteina ovat alueen luontotyyppien säilyttäminen ja luonnon kiertokulun mukainen kehitys. Suojelun perusteena ovat alueella olevat luontotyypit, joita ovat letot ja puustoiset suot.

## Lähteet
Parthian-luokka (sukellusvene)

**Parthian-luokka** eli **P-luokka** oli Britannian kuninkaallisen laivaston kuuden 1920-luvun lopulla valmistetun sukellusveneen muodostama alusluokka, jonka alukset oli valmistettu Kaukoitään pitkänmatkan partiosukellusveneiksi. Ne olivat lähes identtisiä edeltäneen Odin-luokan alusten kanssa ainoan eron ollessa keulan muotoilu.

## Alukset

## Lähteet
*
*
*

### Viitteet
Australian avoin tennisturnaus 2024

**Australian avoin tennisturnaus 2024** pelattiin 14.–28. tammikuuta 2024 Melbournessa. Se oli kaikkiaan 112:s Australian avoin tennisturnaus ja vuoden ensimmäinen grand slam -turnaus.

Miesten kaksinpelissä puolustava mestari oli Novak Đoković ja naisten kaksinpelissä Aryna Sabalenka.

Sabalenka uusi mestaruuden voittaen loppuottelussa Zheng Qinwenin. Sabalenka ei hävinnyt seitsemässä pelaamassaan ottelussa erääkään. Miesten kaksinpelissä Jannik Sinner voitti uransa ensimmäisen grand slam -mestaruuden.

## Sijoitetut pelaajat

### Miesten kaksinpeli

### Naisten kaksinpeli

## Lähteet

## Aiheesta muualla
*Viralliset sivut
DeejaVu

**Leevi Lehtisyrjä**, paremmin tunnettu taiteilijanimeltään **DeejaVu** (s. 10. toukokuuta 2002 Lappeenranta) on suomalainen elektronisen tanssimusiikin tuottaja ja DJ. Hänen tuottamiaan kappaleita on kuunneltu Spotifyssä yli 30 miljoonaa kertaa.

DeejaVun tunnetuimpia kappaleita ovat Some Say, Before You Go ja Miss California. Tuottamisen lisäksi hän myös laulaa itse monet kappaleistaan.

Lehtisyrjä voitti vuonna 2011 valtakunnallisen kouluikäisille suunnatun Nuori Tähti -laulukilpailun sekä Lasten laulukilpailu Karusellin. 

Vuonna 2013 Lehtisyrjä osallistui Nelonen TV-kanavan The Voice Kids -laulukilpailuun edeten siinä Elastisen joukkueessa semifinaaleihin saakka. Hän on myös esiintynyt mm. Lappeenrannan kaupunginteatterin Ennenkuulematonta!-musiikkiesityksessä vuonna 2015. 

Lehtisyrjä teki myös 2010-luvun alussa yhteistyötä Jope Ruonansuun kanssa esiintyen muun muassa Jopet Show-TV-ohjelmassa ja Leevi Joplinin Poikapoika -musiikkivideolla sekä hänen konserteissaan.

Vuonna 2023 Lehtisyrjä esiintyi DeejaVu-artistinimellään Weekend Festivalilla sekä Electronic Fields Festivalilla.

## Lähteet
Kuninkaallinen me

**Kuninkaallinen me**, tai **majesteetillinen me** (), on tapa, jossa hallitsija viittaa itseensä me-pronominilla huolimatta siitä, että kyseessä on yksi henkilö. Tapa sai alkunsa Bysantin keisarikunnasta, jossa me-pronominilla viitattiin kollektiivisesti niin Bysantin keisariin itseensä kuin tämän hoviin. Kuninkaallinen me -muodon voidaan edelleen katsoa olevan tapa, jossa hallitsija puhuu yhtenä henkilönä, mutta koko kansansa puolesta.

Britteinsaarilla kuninkaallinen me -rakennetta käytti tiettävästi ensimmäisenä Henrik II, joka viittasi me-pronominilla paitsi itseensä myös Jumalaan, millä hän korosti asemaansa Jumalan valitsemana hallitsijana. Kuninkaallinen me on edelleen käytössä Yhdistyneen kuningaskunnan kuningashuoneessa, ja sen käyttö on varattu lähtökohtaisesti vain monarkille. Vuonna 1989 pääministeri Margaret Thatcher ilmoitti lapsenlapsensa syntymästä käyttäen kuninkaallinen me -rakennetta: ”meistä on tullut isoäiti” (). Lausahdus aiheutti runsaasti julkista paheksuntaa.

Ruotsin kuningas, Kaarle XVI Kustaa, on käyttänyt kuninkaallista me -muotoa muun muassa televisiopuheessaan koskien koronapandemiaa huolimatta siitä, että teitittely ei ole enää yleisessä käytössä Ruotsissa ja koetaan toisinaan jopa loukkaavaksi.

Kuninkaallisten lisäksi rakenne voidaan ulottaa myös uskonnollisiin hahmoihin: esimerkiksi islamissa Jumala viittaa Koraanissa itseensä pronominilla me.

## Lähteet
Poor Things

**Poor Things** on vuonna 2023 ensi-iltansa saanut kansainvälisesti tuotettu surrealistinen mustan huumorin sävyttämä steampunk-elokuva, jonka on ohjannut Giórgos Lánthimos. Se perustuu Alasdair Grayn vuoden 1992 samannimiseen romaaniin, jonka on sovittanut käsikirjoitukseksi Tony McNamara. Elokuvan pääosia esittävät Emma Stone, Mark Ruffalo, Willem Dafoe, Ramy Youssef, Christopher Abbott ja Jerrod Carmichael.

Elokuvan keskiössä on nuori viktoriaaninen nainen nimeltä Bella Baxter (Stone), joka on herätetty henkiin kuolleista. Yhdessä irstaan asianajajan, Duncan Wedderburnin (Ruffalo) kanssa hän lähtee pitkälle matkalle maanosien halki julistaen samalla vapautta ja tasa-arvoa.

*Poor Things* sai maailmanensi-iltansa Venetsian elokuvajuhlilla 1. syyskuuta 2023, missä se palkittiin Kultaisella leijonalla. Suomen-ensi-iltansa se sai 12. tammikuuta 2024. Elokuva sai ylistävän vastaanoton kriitikoilta. Se sai yhteensä 11 Oscar-ehdokkuutta vuoden 2024 gaalassa ja palkittiin lopulta neljällä: paras naispääosa (Stone), paras lavastus, paras maskeeraus ja paras puvustus. Se palkittiin myös kahdella Golden Globella vuoden 2024 gaalassa: paras musikaali- tai komediaelokuva ja paras naispääosa musikaali- tai komediaelokuvassa (Stone).

## Näyttelijät

## Vastaanotto
### Kriitikoiden mielipide
★★★★★ Kalle Kinnunen, ''Suomen Kuvalehti''

★★★★★ Pauliina Savola, *[[Film-O-Holic.com|Film-O-Holic]]*

★★★★★ Wendy Ide, *[[The Observer]]*

★★★★+ Jetro Suni, *[[Elitisti]]*

★★★★ Maija Alander, *[[Helsingin Sanomat]]*

★★★★ Maija Kääntä, *[[Kulttuuritoimitus]]*

Arvioissa Emma Stonen roolisuoritusta kehutaan ”ilmiömäiseksi”. Wendy Iden mukaan Jerskin Fendrixin säveltämä musiikki on paikoitellen ”kuin virtahepo parittelisi urkuharmonin kanssa”. Savolan mukaan ”elokuvateatterista poistuu poikkeuksellisen leveä hymy huulillaan – kuin tietäisi nähneensä jotain poikkeuksellista, jotain, joka harvoille sallitaan.” ja Kinnusen mukaan elokuvan ”päättyessä tuntee nähneensä jotain valkokankaan rajoja suurempaa” 

Arvosteluja keräävän Rotten Tomatoes -sivuston mukaan 94% kriitikoista on antanut elokuvalle positiivisen arvosanan keskiarvolla 8,6/10. Keräys perustuu 326 arviointiin. Metacriticissä elokuvalla on 87 pistettä 100:sta. Keräys perustuu 61 arviointiin.

## Lähteet

## Aiheesta muualla
* Virallinen sivusto 
*
Blixen

**Blixen** on seuraavien henkilöiden sukunimi:

* Carlos Blixen (1936–2022), uruguaylainen koripalloilija, olympiamitalisti
* Hans von Blixen-Finecke (1886–1917), ruotsalainen upseeri, kouluratsastuksen olympiamitalisti
* Hans von Blixen-Finecke (1916–2005), ruotsalainen upseeri, kenttäratsastuksen olympiavoittaja
* Karen von Blixen-Finecke (o.s. *Dinesen*, 1885–1962), tanskalainen kirjailija.

## Nimen muita merkityksiä
* 3318 Blixen, päävyöhykkeen asteroidi

## Katso myös
* Blix
Heimdall (kraatteri)

**Heimdall** on yksi suurimmista tunnetuista törmäyskraattereista Jupiterin kiertolaisessa Kallistossa, ja sen halkaisija on 210 kilometriä. Se sijaitsee lähellä Kalliston etelänapaa. Viitteitä kraaterista saatiin ensin Voyagerin kuvista, ja myöhemmin Galileon kuvat vahvistivat kraatterin olemassaolon.

Kraatteritasot muodostavat Kalliston vanhimman tunnistettavan osan, mutta hienovaraiset erot väreissä ja kraatterien esiintymistiheydessä viittaavat alueellisiin eroihin sen kehityksessä. Adlindan, Asgardin, Valhallan, Heimdallin ja Lofnin kraatterin muodostuminen näyttää tapahtuneen tässä järjestyksessä.

Heimdall nimettiin norjalaisen mytologian Asgårdin vartijan mukaan; Kansainvälinen tähtitieteellinen unioni hyväksyi tämän nimen vuonna 2000.

## Lähteet
Professional Women’s Hockey League

**Professional Women’s Hockey League** () eli **PWHL** on naisten ammattilaisjääkiekkosarja, johon osallistuu joukkueita Kanadasta ja Yhdysvalloista. Sarjan ensimmäinen kausi alkoi tammikuussa 2024.

## Perustaminen
Sarjan ja kaikki joukkueet omistaa Mark Walters Group. Sarjan hallintaan osallistuvat muun muassa Jayna Hefford sekä pelaajayhdistyksen PWHPA johtaja Brian Burke.

Sarjan perustamisesta tiedotettiin elokuussa 2023. Sarjaan osallistui ensimmäisenä kautena kuusi joukkuetta, jotka pelasivat 24 runkosarjaottelua. Jokainen joukkue sai tehdä kolme pelaajasopimusta, loput pelaajat valittiin varaustilaisuudessa ennen kauden alkua. Ensimmäinen kausi alkoi tammikuussa 2024 ja siinä oli tauko maailmanmestaruuskilpailujen ajan. Ensimmäisellä kaudella loppuottelusarjassa pelasivat Bostonin ja Minnesotan joukkueet, joista Minnesota voitti mestaruuden.

## Joukkueet
Sarjan kuusi ensimmäistä joukkuetta pelaavat seuraavissa kaupungeissa:

## Lähteet